Reaction Thermidorian

Le Reaction Thermidorian (francese: Réaction thermidorienne o Convention thermidorienne, "Convention Thermidorian") es, in le historiographia del Revolution francese, le termino commun pro le periodo inter le deposition de Maximilien Robespierre le 9 Thermidor II (27 de julio 1794) e le inauguration del Directorio Francese le 2 novembre 1795.

Le Reaction Thermidorian recipe su nomine del mense in le qual le colpo occurreva, e representa le ultime parte del governamento del Convention National super Francia. Illo esseva marcate per le fin del Regime del Terror, le decentralisation del potentias executive del Comité de Salut Public, e un transito del politicas radical del Convention Montagnard Jacobin verso positiones plus moderate.

Le populismo economic e general, le dechristianisation, e le medidas severe del guerra esseva in grande parte abandonate, pois que le membros del convention, desillusionate e atterrite per le governamento centralisate del Terror, prefereva un ordine politic plus stabile que habeva le approbation del pluralitate. Le reaction includeva le repression del sinistra per medios brutal, includente massacros, le dissolution del Club Jacobin, le dispersion del sans-culottes, e le rejection del ideologia Montagnard.

Categoria:Prime Republica Francese
Categoria:Eventos de 1794 del Revolution Francese
Categoria:Eventos de 1795 del Revolution Francese
Categoria:Terminologia del revolution
Categoria:Historiographia del Revolution Francese